**ԿՐԹՈՒԹՅԱՆ ԳԻՏՈՒԹՅԱՆ ՍՊՈՐՏԻ ԵՎ ՄՇԱԿՈՒՅԹԻ ՆԱԽԱՐԱՐՈՒԹՅՈՒՆ**

**ՆՈՐԱՅՐ ՍԻՍԱԿՅԱՆԻ ԱՆՎԱՆ ԹԻՎ 5 ԱՎԱԳ ԴՊՐՈՑ ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ**

**Անգլերեն**

**ՀԵՏԱԶՈՏԱԿԱՆ ԱՇԽԱՏԱՆՔ**

**ԹԵՄԱ \_\_**

***Լեզվի գործնական կիրառումը որպես ուսուցման նպատակ և դրան հասնելու մարտավարությունները***

**ՂԵԿԱՎԱՐ       Մարիամ Խլղաթյան**

**ՈՒՍՈՒՑԻՉ՝     Թեհմինե    Ավետիսյան**

**Պատրաստ է պաշտպանության\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ԱՇՏԱՐԱԿ  2021

**Բովանդակություն**

**Ներածություն ........................................................................................................... էջ  3**

**Գլուխ 1  *Լեզուների ուսուցման գաղափարախոսությունը և գործածությունը*......  էջ  4**

**1.1*Լեզուների դասավանդման խնդիրները*  ․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․էջ 5**

***1.2Լեզուների դասավանդման սկզբունքները և մեթոդները․․․․․․․․․․․․․․․․․․․․․․․․․․․․․․․․․․․․․․․․*էջ 5**

***1.3  Լեզուների դասավանդման տեխնոլոգիաները, մեթոդներըձևերը․․․․․․․․․․․*էջ 6**

**Գլուխ  2  *Ուսուցման համընդհանուր նպատակները......*․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․  Էջ  8**

**Գլուխ  3  *Լեզուների գործնական կիրառման նպատակները*..................................... էջ 8**

**Եզրակացություն   ................................................................................................  էջ  13**

**Օգտագործված գրականության ցանկ ................................................................   էջ  14**

**Ներածություն**

Հետազոտության նպատակն է` բարձրացնել ուսումնառության որակը , համակարգել այն մարտավարությունները, որոնց միջոցով լեզվի գործնական կիրառումը պետք է լինի ուսուցման նպատակ:

Խնդիրներն  են` ուսումնասիրել լեզուների համընդհանուր ուսուցման և կիրառման նպատակները, ներկայացնել և  վերլուծել կառուցողական ուսուցման մարտավարություններն ու դասավանդման խնդիրները , մշակել և  կատարելագործել նորարարական մեթոդներ , զանազան մոտեցումներ`  սովորողների մոտ հնարավորինս բարձր ներգրավվածություն ապահովելու նպատակով:Բնականաբար, այս բարդ և բովանդակալից գործընթացն իր մեջ ամփոփում է  արժանահավատ սկզբունքների համակարգ, որն օգնում է հարմարեցնել սովորողների բազմազան կարիքներն ու առանձնահատկությունները` պահպանելով մատչելիություն ԲՈԼՈՐ սովորողների համար , ինչպես նաև ճանաչել և վերացնել ուսումնառության ընթացքում սովորողների ունեցած խոչընդոտները:

Արժանահավատ սկզբունքների  համակարգն իրենից ենթադրում  է  կրթական միջավայրի,  ուսումնական ծրագրերի , դասավանդման մոտեցումների և  ուսումնառության գնահատման հարմարեցումները: Ընդ որում դասավանդման մոտեցումներից են - մտաբերում, նյութի սփռում ժամանակի մեջ, խառը ուսուցում, մանրամասնում,օրինակներով ուսուցանում, պատկերի ու տեքստի համադրում, մետաիմացություն -( որտեղ եմ ես,որտեղ պիտի լինեի, ինչպես հասնեմ այնտեղ ուր պիտի լինեի):

Այս ամենն իրագործելու համար ուսուցիչը պետք է տիրապետի մանկավարժական հետևյալ կոմպետենցիաներին` 1 իմացական,  ճանաչողական,

2 առարկայական, մեթոդական  3 կազմակերպական

4 հաղորդակցական      5 հոգեբանամանկավարժական:

 Վերոհիշյալ կոմպետենցիաների շնորհիվ ուսուցիչը կարող է սովորողի մոտ զարգացնել հետևյալ անհրաժեշտ կարողունակությունները` բանավոր հաղորդակցում,  սովորել սովորելու կարողունակություն, ինչպես նաև, ինքնաճանաչողական, ժողովրդավարական,  թվային մեդիա կիրառման,, մշակույթային կարողունակություններ:

Արդյունավետ ուսուցման հիմքում ընկած են նաև ուսուցչի անձնական և մասնագիտական հետևյալ  ցուցանիշները` համբերատար, ստեղծագործ, անմիջական, ներողամիտ, կարեկցող, պատրաստված, բանիմաց, բարձր ակնկալիքներով լեցուն և ճկուն մտածելակերպով օժտված:

  Չափորոշիչ և ծրագիր. armedu.am aniedu.am      https://middle.shirakatsy.am/wp-content/uploads/2015/10/

**Գլուխ 1*Լեզուների ուսուցման գաղափարախոսությունը և գործածությունը***

  Լեզուների ուսուցումն ավագ դպրոցի սաներին պատրաստում է բազմալեզու միջավայրում երկու և ավելի լեզվով ազատորեն հաղորդակցվելու, այլ մշակույթ կրող անձանց հանդեպ հարգանք և հանդուրժողականություն դրսևորելու և ազատորեն համագործակցելու համար:  Ուսուցման գործընթացը ներառում է.  լեզվի կիրառական ուսուցում, երբ սովորողները լեզուն կիրառում են առօրյա կյանքում` դիմացինին լսելու, հասկանալու, հաղորդակցվելու, սեփական մտքերը, հույզերը հաղորդելու, դիմացինին ինչ-որ բան տվյալ լեզվով սովորեցնելու, իր ձեռքբերած փորձը հաղորդելու նպատակով,  ուսուցում լեզվի մասին, երբ սովորողները խորացնում և ամրապնդում են ձեռք բերած լեզվական գիտելիքները, տարբեր լեզուներով գրված տեքստերի ոճական, ժանրային առանձնահատկությունների բացահայտման ուղղությամբ ուսումնասիրություններ են իրականացնում,  ուսուցում լեզվի միջոցով, երբ սովորողները լեզուն կիրառում են որպես մտածելու, տեղեկատվություն քաղելու, կուտակված փաստերը քննարկելու, վերլուծելու, տարբեր  առարկաներից և գիտական ոլորտներից բազմաբնույթ թեմաներով զեկուցումներ գրելու, լսարանի առջև ելույթ ունենալու և ունկնդիրներին սեփական հետազոտական աշխատանքի արդյունքները հաղորդելու միջոց:

 Յուրաքանչյուր առարկայի ուսուցիչ նաև լեզվի ուսուցիչ է և պատասխանատվություն է կրում սովորողների լեզվական կարողությունների ու լեզվի նկատմամբ վերաբերմունքի ձևավորման հարցում:

Լեզուների ուսումնառությունը շարունակական բնույթ է կրում և իրականացվում է ողջ կյանքի ընթացքում:  Լեզուների դասավանդման պլանավորումը իրականանում է եռակողմ համագործակցության միջոցով. այս գործընթացին մասնակցում են ուսուցչամանկավարժական անձնակազմը, սովորողները և նրանց ծնողները: Գործընթացը ներառում է.  սանի լեզվական կարողությունների նկարագրություն -

 ա. տվյալ փուլում լեզվական գիտելիքների և հետագա ակնկալիքների թվարկում՝ մասնավորապես միջին և ավագ դպրոցների միջև դասավանդման առնչությունները և շարունակականությունն ապահովելու հարցում:

բ. Նպատակների կամ խնդիրների սահմանում` համաձայն պետական չափորոշչի, ինչպես նաև սովորողների անհատական հետաքրքրությունների և

հետազոտական աշխատանքի իրականացման լեզվի ընտրության: Այս դեպքում տվյալ առարկայի ուսուցիչը նաև լեզվի ուսուցիչ է, որն օգնում է սովորողին ճիշտ ձևակերպելու իր մտքերը, կառուցելու ավարտական գրավոր աշխատանքը (էսսե)` դրսևորելով համապատասխան լեզվական հմտություններ:

 գ. Ինքնուրույն ուսումնառության պլանավորում, այդ թվում` իրականացնելիք նպատակների ինքնուրույն որոշում, դիդակտիկական և ուսումնական նյութերի ընտրություն, լեզվական կարողությունների ինքնազարգացում և ինքնագնահատում:

Լրացուցիչ լեզվի յուրացումը ներառում է ոչ միայն լեզվական ունակությունների ձևավորում, այլև սոցիալ-լեզվական, պրագմատիկ և միջմշակութային որակների բարելավում:

Լեզուներ դասավանդող ուսուցիչներն օժանդակում են սովորողների լեզվական կարողությունների զարգացմանը և կատարելագործմանը, խթանում  սովորողի որակների ձևավորումն ու վերաբերմունքի դրսևորումը:  Դասավանդվող բոլոր լեզուները բավարարում են համընդհանուր մոտեցումների  պահանջները և լայն հնարավորություններ են ստեղծում օգտվելու այդ լեզուներով առկա գրականությունից:

Լրացուցիչ լեզվի իմացությունը խթանում է և հնարավորություն է տալիս վայելելու ստեղծագործական և մտավոր գործունեությունը:

1.1*Լեզուների դասավանդման խնդիրները*

ա.լեզվաքերականական գիտելիքների ձեռքբերում և դրանց կիրառական-գործնական յուրացում.

բ. տվյալ լեզվին հատուկ մտածողության զարգացում և շարունակական կատարելագործում.

գ. այլ մարդկանց հետ տվյալ լեզվի բանավոր և գրավոր տեսակներով ազատորեն շփվելու և հաղորդակցվելու կարողության կատարելագործում.

դ. լեզվի միջոցով համագործակցության հասնելու կարողության զարգացում.

ե. քննադատական-տրամաբանական մտածողության զարգացում.

զ.հուզակամային ոլորտի և երևակայության զարգացում.

Է.խոսքի միջոցով ինքնակառավարման, ինքնահսկման, ինքնագնահատման կարողությունների զարգացում.

ը. տարբեր մշակույթներին առնչվելու, դրանք գնահատելու և արժևորելու կարողության զարգացում.

թ. սովորողի հաղորդակցվելու և համագործակցելու կարողությունների զարգացում.

*1.2Լեզուների դասավանդման սկզբունքները և մեթոդները*

ա.Համագործակցության, հաղորդակցման ապահովում.

 Տարբեր լեզուներով հաղորդակցվող և ստեղծագործող ուսուցիչների միասնական ստեղծագործական աշխատանքը սաներին մղում է լեզուներ սովորելու, դրանց միջոցով հաղորդակցվելու և համագործակցելու ոչ միայն  դասընկերների, ուսուցիչների, այլ նաև տարբեր երկրների իրենց հասակակիցների և մեծահասակների հետ.

բ. Գործնականության և լեզվական համապատասխան միջավայրի ստեղծում.

  Դպրոցում բոլոր լեզուների դասավանդումը գործնական-կիրառական բնույթ է կրում, քերականական օրենքները և օրինաչափությունները միջոց են սանի բանավոր և գրավոր խոսքի զարգացման համար.

Սա ապահովելու համար կիրառվում են դերային և դիդակտիկական զանազան խաղեր, ստեղծվում են լեզվական համապատասխան իրավիճակներ և որոշակի միջավայր՝ սանի լեզվական կարողությունների դրսևորման համար.

գ. Պատանու ընդհանուր զարգացման ապահովում.

 Լեզուների ուսուցումը նպաստում է պատանու ընդհանուր զարգացմանը. ընտրված գրական և ոչ գրական նյութերը, լեզվական վարժությունները, տեքստային առաջադրանքները այնպես են կազմվում, որ զարգացնեն սանի քննադատական և պատկերավոր մտածողությունը, տրամաբանությունը, երևակայությունը, միջմշակութային կապերը լեզվի միջոցով ընկալելու և արժևորելու կարողությունը.

***1.3  Լեզուների դասավանդման տեխնոլոգիաները, մեթոդները և ձևերը***

ա. Լեզուների դասավանդման գործընթացում կիրառվում են հետևյալ տեխնոլոգիաները`  համագործակցային.

Ուսուցումը կառուցվում է աշակերտ-աշակերտ, ուսուցիչաշակերտ, աշակերտներ-ուսուցիչներ փոխհարաբերությունների հիման վրա.  նախագծային. սաները կազմում են որոշ հետազոտական նախագծեր, որոնց իրականացման ընթացքում օգտվում են զանազան աղբյուրներից` տարբեր լեզուներով գրված տպագիր և էլեկտրոնային նյութերից.

բ.  Մոդուլային.

Սովորողի ինքնուրույնությունը խթանելու համար հաճախ ուսուցիչը նյութի ուսուցումը կազմակերպում է համապատասխան մոդուլներով` սովորողին ներկայացնելով լեզվաքերականական տեսական նյութը, համապատասխան տեքստը, ինչպես նաև կցելով ցուցումներ աշխատանքը կատարելու մասին և նյութի ինքնուրույն յուրացման գործնական առաջադրանքներ և վարժությունենր:

գ. Տարբերակված մոտեցման.

Առանձնացվում են լեզվական տարբեր հմտությունենր ունեցող աշակերտները, կազմվում են տարբերակված ծրագրեր և սաների հետ աշխատում են ըստ լեզվի տիրապետման աստիճանի և մակարդակի.

**Մեթոդները**

Լեզուների դասավանդման գործընթացում կիրառվում են հետևյալ մեթոդները:

խաղային- դերային խաղեր, դիդակտիկական խաղեր, լեզվական և խոսքային զանազան խաղեր, խաղ-վարժանքներ.

Լեզվի ուսումնառության ընթացքում ստեղծում են որոշակի խոսքային միջավայր և դրական վերաբերմունք. լեզվական տարաբնույթ խաղեր մշակում և լսարանում անցկացնում են հենց իրենք` սաները:

 Տեքստային աշխատանք- հանգամանալից աշխատանք տեքստի լեզվաոճական, բովանդակային առանձնահատկությունների, բառապաշարի, պատկերավորման միջոցների ընկալման և սեփական քննադատական կարծիքի ձևավորման ուղղությամբ.  կարծիք կարդացած, ուսումնասիրած նյութի շուրջ:

Տեքստային համակողմանի աշխատանք իրականացնելուց հետո սեփական ինքնուրույն քննադատական գրականլեզվական եզրակացության շարադրում:

Բառապաշարի հարստացման աշխատանքներ- ինքնուրույնաբար կամ զույգերով աշխատելով` կազմում են բացատրական, հոմանիշների, հականիշների, համանունների, հարանունների երկլեզու կամ եռալեզու բառարաններ:

Բեմականացում-  գրական-գեղարվեստական երկի կամ դրա մի հատվածի համար բեմագրի (սցենար) ստեղծում, երկխոսությունների, մենախոսությունների կառուցում և բեմականացում.

Էքսկուրսիաներ- ուսումնական դասեր թանգարաններում, ցուցասրահներում. սաները հանդես են գալիս որպես ուղեկցող կամ գիդ և ներկայացնում են տվյալ ցուցադրությունը կամ պատմական վայրը:

 Հարցազրույցներ-  հարցերի կազմում և երկխոսություն, լրագրային ակնարկ կամ հոդված:

Գովազդներ և կայքեր - գովազդում են տարբեր ապրանքներ, գրառումներ են կատարում կայքում, ելույթ են ունենում տարբեր լեզուներ

 Информационные коммуникационные технологии в образовании,ЮНЕСКО, 2013  Зейлигер – Рубинштейн 1978: 99/

**Գլուխ 2**

***Ուսուցման համընդհանուր նպատակները***

Մարդկությունը Էրազմ Ռոտտերդամցուն է պարտական մանկությունը բացահայտելու, պաշտպանելու և երեխայի նկատմամբ վերաբերմունքը փոխելու համար: Մեծ մանկավարժը դեռևս 15-րդ դարում ընդգծում է յուրաքանչյուր երեխայի ներդաշնակ զարգանալու իրավունքը: Նա պատվիրում է երեխայի դաստիարակությունը կառուցել նրա տարիքի համապատասխան և երբեք թույլ չտալ նրան՝ անել ուժերից վեր բան, նույնիսկ, եթե դա խաղ է: Պահանջում է որքան հնարավոր է արագ ճանաչել երեխայի հակումներն ու կարողությունները և հենվել դրանց վրա, որովհետև երեխան ավելի արագ է ըմբռնում այն, ինչ իր բնությանն է հատուկ: Նա շեշտում է, որ երեխայի ներքին աշխարհը աստվածային աշխարհ է և նրա նկատմամբ հարգալից վերաբերմունք է անհրաժեշտ ցուցաբերել :

 Հումանիստ մանկավարժների ջանքերն ուղղվում են երեխային քաղաքացիության և իրավունքի ինքնուրույն սուբյեկտ դարձնելու hիմնախնդրի լուծմանը: Այսօր մանկությունը դիտարկվում է ոչ միայն երեխայի կենսաբանական հասունության, այլ որոշակի սոցիալական կարգավիճակի և տարիքային այդ փուլին հատուկ իրավունքների և պարտականությունների շրջանակում: Մանկության արժեքը, դրա պաշտպանության անհրաժեշտությունը հիմնվում են 1989 թ. ընդունված միջազգային փաստաթղթի` «Երեխաների իրավունքների մասին» ՄԱԿ-ի կոնվենցիայի վրա: Քաղաքակիրթ մարդկությունը քայլ առ քայլ հասավ այս փաստաթղթի ընդունմանը: «Երեխաների իրավունքների մասին» ՄԱԿ-ի կոնվենցիան Հայաստանը վավերացրել է 1992 թվականի հունիսի 1-ին, իսկ 16 1996թ. ընդունվել է «Երեխաների իրավունքների մասին» ՀՀ օրենքը: Այս փաստաթղթերը մեծ դեր են խաղացել և շարունակում են խաղալ կրթության հումանացման գործում: ***Ուստի միանշանակ կարող ենք ասել, որ ավագները պատասխանատու են երեխաների ճակատագրի համար:***

**Գլուխ  3**

***Լեզուների գործնական կիրառման նպատակները***

Լեզուների գործնական կիրառման համար  չափելի, ստուգելի նպատակ է պետք սահմանել, որն իհարկե հեշտ գործ չէ: Որն է`  գտնել և կատարելագործել քերականական հիմքով կառուցված բանավոր խոսքի զարգացման արդի մեթոդներ , որը կհաշտեցնի բոլորի ընկալումը  և բոլորի կողմից ընդունելի կլինի:

Լեզվի գործնական կիրառմանն ուղղված մարտավարություններից է `օգնել սովորողին այլ լեզվով սեփական կարծիք հայտնելու, տարբեր իրավիճակներում մարդասիրական, հիմնավորված ընտրություն կատարելու, ինքնաճանաչման հիման վրա ճիշտ նպատակներ դնելու, հավասարակշռված որոշում կայացնելու և համապատասխան վարք դրսևորելու կարողություններ ձևավորելու գործում:

Գերմանացի գիտնականները գտնում են, որ մանկավարժական գիտության հետագա զարգացումը հնարավոր է ապահովել հոլլիզմի սկզբունքների օգտագործմամբ՝ «բնության հետ համահունչ» ուղիով: Նրանք պնդում են, որ ամբողջական մտածողության ձևավորումը հնարավոր է միայն մարդու կողմից բնության օրենքների իմացության դեպքում, այլապես այն կնմանվի մի շինարարության, որտեղ բանվորներից յուրաքանչյուրը աշխատում է կառույցի մի փոքր հատվածի վրա, առանց ծանոթ լինելու ողջ կառույցին:Այն է ասել ,որ աշակերտին պետք է լիովին մոտիվացնել լեզու սովորելու գործընթացին այնպես, որ նա պատկերացնի ինչու և ինչպես կարելի է լեզվի գործնական կիրառմամբ լուծել  աշխարհի հաղորդակցական  շատ  խնդիրներ:

 **3.1**  Ինչպես փոքր երեխան է լսելով սովորում խոսել, կարիքի դեպքում բոլոր հնարավոր մեթոդներով հասկացնում իր մտքերը, «ճարահատյալ» հաղորդակցվում, այնպես էլ լեզուն սովորողը, չունենալով թարգմանելու հնարավորություն, սկսում է հնարավորինս կենտրոնացնել ուշադրությունը՝ ճիշտ ընկալելու, իսկ հիշողությունը՝ ընկալածը մտապահելու և վերարտադրելու համար: Ուղիղ մեթոդի դեպքում օտար լեզուն օգտագործվում է հանպատրաստից՝ իրավիճակի թելադրանքով: Դասավանդողն ու սովորողը ուսուցումը սկսում են կենցաղային թեմաների շուրջ՝ ամենաշատ կիրառվող տարրական բառապաշարով: Սակայն նշումներ կատարելը պայմանավորված է սովորողի հիշելու ունակությամբ:

Ցանկալի է անգամ նոր նյութի դեպքում խուսափել գրառումներ կատարելուց, պարզապես հաճախ կրկնելով հիշել: Ուղիղ մեթոդը սովորողի մոտ զարգացնում է ինքնուրույն օտար լեզու սովորելու հմտություններ:

 Ուսուցման որոշակի փուլում սովորողը ձեռք է բերում նորը հեշտությամբ կռահելու ունակություններ: Սակայն, կարծում ենք, այս մեթոդը բացասական կողմ

ունի: Միայն հաղորդակցվելով սովորելը՝ քերականական շատ ժամանակաձևեր դուրս է թողնում գործածությունից: Սովորողը խոսքը կառուցում է իր համար հեշտ տարբերակով:

Հաղորդակցական մեթոդը, կարելի է ասել, երկլեզու և ուղիղ մեթոդների համադրումն է: Այստեղ նպատակը հաղորդակցական հմտություններ զարգացնել է, ոչ թե լեզվի կառուցվածքային գիտելիքները: Ինչպես երեխան է լսելով և կրկնելով սկսում խոսել՝ առանց հասկանալու քերականական կառուցվածքի առանձնահատկություններն ու նրբությունները, այնպես էլ սովորողն է հիմնականում առանց նշումների, միայն լսելով և խոսելով յուրացնում լեզուն: Այս մեթոդը երկլեզու մեթոդի հետ շատ ընդհանրություններ և տարբերություններ ունի: Նման է, քանի որ չի արգելում մայրենի լեզվի գործածմամբ ճշտումներ կատարել, անհասկանալին պարզաբանել, սակայն տարբեր է նրանով, որ շեշտը չի դնում քերականական կառուցվածքների ուսուցման վրա՝ պարզաբանելով, որ դրանք, ուսուցման որոշակի փուլում, ինքնստինքյան հասկանալի կդառնան սովորողի համար: Ուղիղ մեթոդի հետ նույնպես ընդհանրություններ կան: Հաղորդակցական մեթոդը շեշտը դնում է հենց հաղորդակցման վրա, նվազագույնի է հասցնում քերականական բացատրությունները և մայրենի լեզվի կիրառումը, սակայն չի արգելում դրանք:

Քերականական-թարգմանական մեթոդի հիմնական առանձնահատկությունն այն է, որ դասավանդման գործընթացում չեն տարանջատվում բառապաշարն ու քերականությունը: Յուրաքանչյուր նոր բառ ներկայացվում է տարբեր համատեքստերում, այսինքն դասավանդողը ներկայացնում է այդ բառի բառարանային բոլոր իմաստները, դրանով կազմվող բացառությունները և/կամ այլ նրբություններ ունեցող արտահայտությունները:

 Նախադասությունների մեջ գործածելիս դասավանդողը խոսքն այնպես է կազմում, որ նոր բառը, որպես խոսքի մաս, հանդես գա նախադասության այն բոլոր հնարավոր անդամների դերերում, որոնք թույլ է տալիս քերականությունը և սովորողին ներկայացնում է արտահայտությունների և բառակապակցությունների անդամային դերը նախադասության մեջ: Իսկ եթե նոր բառը բայ է, դրանով նաև կազմվում են սովորողին ծանոթ բոլոր ժամանակաձևերը: Օտար լեզվի ուսուցման ընթացքում քերականական-թարգմանական մեթոդի կիրառումը սովորողին հնարավորություն է տալիս նախադասություններ կազմելիս իր սովորած «պատրաստի» արտահայտություններն ու բառակապակցությունները «տեղադրել» նախադասության մեջ՝ պարզապես իմանալով տվյալ լեզվի շարադասական առանձնահատկությունները՝ նախադասության անդամների գործածման հերթականությունը խոսքում: Այսինքն, սովորողը յուրացնում և գործածում է «պատրաստի» քերականական ձևերը, ոչ թե առանձին բառերը շարահյուսական համատեքստում:

Դասընթացի ընթացքում գրառումներ կատարելու պատճառով ժամանակ չկորցնելու նպատակով՝ դասավանդողները իրենց մշակած բառապաշարն ու դրանց գործածման հնարավոր տարբերակները գրավոր /թղթային/ տարբերակով ներկայացնում են սովորողին /այդ պահին կամ հաճախ նաև նախորդ դասին/: Հարկ է նշել, որ այս մեթոդը հիմնական շեշտը դնում է գրավոր խոսքի զարգացման վրա, քանի որ սովորողը ավելի շատ աշխատում է տեսողական պատկերների, քան լսողական հնչյունների հետ:

 Գ. Քուքը, ուսուցման երկլեզու մեթոդների մեջ, քերականականթարգմանական մեթոդը համարում է «հեղափոխական մեթոդ», որն իր բացառիկության շնորհիվ սովորողին հնարավորություն է տալիս մշակումներին ժամանակ տրամադրելու փոխարեն պարզապես սերտել նյութը /Cook, 2010: 10-12, 22-23/:

Այս մեթոդը լայնորեն կիրառվում է արագացված դասընթացների ժամանակ: Կարծում ենք, այն հեղափոխական էր հենց այն դեպքերի համար, երբ սովորողը ստիպված է կարճ ժամանակահատվածում սովորել լեզուն կամ զբաղվածության պատճառով չի կարողանում ժամանակ հատկացնել ինքնուրույն աշխատանք կատարելուն: Լսելով բազմաթիվ մասնագետների կարծիքներ և ինքներս դասավանդելով՝ կարծում ենք, որ որքան էլ մեթոդները մշակվում, թրծվում, հղկվում, լրացվում և կատարելագործվում են ժամանակի և սերունդների հետ, որքան էլ իրենց տեսակի մեջ արդյունավետություն են գրանցում, միևնույն է,

յուրաքանչյուր հմուտ մասնագետ ուսուցման ընթացքում կիրառելով որևէ մեթոդ, որոշ տարրեր, նրբություններ և մոտեցումներ «ներմուծում է» նաև այլ մեթոդներից և իր սեփական դասավանդման պրակտիկայից:

Երկլեզու մեթոդը նույնպես կարգապահական ոճում կիրառվող մեթոդներից է: Այս մեթոդի առանձնահատկությունն այն է, որ սովորողը լեզուն սովորում է «թեմատիկ սկզբունքով»՝ կոնկրետ իրավիճակներում ըստ անհրաժեշտության հաղորդակցվելու համար: Կարելի է ասել, այն հիմնականում ենթադրում է բանավոր խոսքի՝ հաղորդակման ուսուցում:

Յուրաքանչյուր դասաժամի համար սովորողը ընտրում է թեմա, նախապես իր մայրենի լեզվով գրառում է բառեր, բառակապակցություններ և արտահայտություններ, կազմում նախադասություններ, ըստ անհրաժեշտության նաև տեքստ:

Դասընթացի ժամանակ դասավանդողը թարգմանում է սովորողի ներկայացրած նյութը, բացատրում արտահայտությունների և նախադասությունների կազմության քերականական ու շարադասական սկզբունքները, դրանցում առկա ժամանակաձևերը և այլն: Նա նաև սովորողի հետ կազմում է հաղորդակցման ժամանակ թեմայի հետ առնչվող հավանական հարցաշար՝ պատասխանների հնարավոր տարբերակներով:

 Սովորողը դասավանդողի ներկայությամբ կարդում է օտար լեզվով թարգմանված ամբողջ նյութը, դասավանդողը շտկում է առոգանությունն ու արտասանությունը, հանձնարարում է հաջորդ դասի համար անգիր սովորել այն և պատրաստ լինել այդ թեմայով հաղորդակցվելու:

 Ուշադրության է արժանի այն հանգամանքը, որ մեկ թեմա մշակելիս և թարգմանելիս առնչվում ենք բազում քերականական ձևերի հետ, որոնք մեկ օրում բացատրել և առավել ևս յուրացնել հնարավոր չէ: Այս դեպքում դասավանդողը, գործի դնելով իր մանկավարժական հմտությունները և հետևելով օտար լեզվի ուսուցման ծրագրային հերթականության սկզբունքներին, յուրաքանչյուր դասընթացին անդրադառնում է քերականական որոշ թեմաների՝ մյուսների բացատրությունը թողնելով հաջորդող դասաժամերին:

Երկլեզու մեթոդը սովորողների մոտ հատկապես զարգացնում է բանավոր թարգմանություն կատարելու հմտությունները, քանի որ ողջ ուսուցման ընթացքում երկու լեզուներն էլ համազոր և հավասարապես «աշխատում են»: Կարելի է ասել, յուրաքանչյուր թեմայի անդրադառնալիս՝ նախ բախվում ենք մայրենի լեզվով այդ թեմայի շուրջ խոսք կառուցելու և զարգացնելու պահանջին: Կարծում ենք, երկլեզու մեթոդի կիրառումը հարմար չէ լսարանային և խմբակային ուսուցման համար:

 Այս մեթոդն անհատական մոտեցում է պահանջում, իսկ բազմամարդ միջավայրում քայլերի վերոնշյալ հաջորդականությամբ արդյունավետ աշխատելն գրեթե անհնարին է դառնում կամ դանդաղեցնում է ուսուցման ընթացքը:

Ակտիվ ուսուցման մեթոդը համարվում է կարգապահական ոճով դասընթացն անցկացնելու միջոց: Այս մեթոդի առանձնահատկությունն այն է, որ հենց առաջին դասից սովորողի հետ աշխատում են չորս հմտությունները՝ կարդալ, գրել, լսել, խոսել /reading, writing, listening, speaking/ հավասարապես զարգացնելու ուղղությամբ: Այս դեպքում սովորաբար մեկ դասընթացը բաշխում են չորս հավասար ժամաբաժինների՝ յուրաքանչյուրի ընթացքում մեկ հմտության շուրջ աշխատելու համար: Տվյալ դասընթացի համար նախատեսված բառապաշարի և քերականության շրջանակներում աշխատանք է տարվում չորս հմտությունները զարգացնելու ուղղությամբ:

 Սովորաբար այս մեթոդի կիրառումը գործնականում հետևյալ կերպ է արտահայտվում. ընտրվում է համապատասխան քերականական նյութ պարունակող տեքստ, որը սովորողը կարդում է, թարգմանում, դուրս գրում անծանոթ բառերն ու արտահայտությունները, կատարում այնպիսի վարժություններ կամ առաջադրանքներ, որոնք ստուգում են բառապաշարի և քերականության յուրացումը և կատարելագործում դրանք, հետո դասավանդողը օտար լեզվով խոսում է այդ տեքստի շուրջ, մեկնաբանություններ անում և նույնը պահանջում սովորողից: Վերջինս փորձում է հասկանալ խոսքը և խոսելու միջոցով վերարտադրել ստացած գիտելիքները:

 Այսպիսով, դասընթացի ընթացքում սովորողը և՛ յուրացնում, և՛ կիրառում է նյութը: Հաջորդող դասընթացների ընթացքում հմտությունների շուրջ աշխատելիս դասավանդողը պարբերաբար անդրադառնում է նախորդ դասերի նյութերին, որպեսզի սովորողը լավագույնս մտապահի դրանք: Հաշվի առնելով ուսումնագիտական ոլորտի և գործատուների պահանջները, կարծում ենք, ակտիվ ուսուցման մեթոդը ամենաարդիականն է, քանի որ մեր օրերում առավել քան կարևորվում է լեզվի ակտիվ՝ տեսական և գործնական իմացությունը:

Տեսալսողական մեթոդի  մեջ առավել ռացիոնալն են լսողական ընկալման և լսողական հիշողության զարգացման մեթոդները, խստորեն ընտրված մոդելներից ակտիվ մշակումը, խոսքի ինտոնացիոն մոդելների վերապատրաստումը:

Մեթոդը նախատեսված է մեծահասակների համար, ովքեր ֆրանսերենի իմացության կարիք ունեն ֆրանսիական կրթական հաստատություններում դասախոսությունների և ֆրանսիացիների հետ գործնական հաղորդակցության համար: Այս մեթոդը տարածում է գտել նաև Անգլիայում, Կանադայում, Թուրքիայում, Մեքսիկայում, Լեհաստանում:

Այս մեթոդի բացասական կողմերն են` մեխանիկական ասոցիացիաների փխրունությունը և կարծրատիպերի ոչնչացումը, անբավարար պրակտիկան և աշխատանքի ընդհատումները, կարդալու և գրելու թերագնահատումը, աշխատանքի նեղ գործնական կենտրոնացումը և ընդհանուր կրթական տարրերի բացակայությունը:

**Եզրակացություն**

Ելնելով այս ողջ հետազոտությունից` ես կարողացա եզրակացնել և համոզվել,որ*ուսուցչի բարձր սպասելիքները  սովորողից`  ուղիղ համեմատական են  սովորողի մոտիվացիայի և ներգրավվածության հետ:*

 Ի վերջո Տեղին կլինի ասել նաև , որ օտար լեզուն, լինելով  հաղորդակցության գլխավոր միջոց, ուսուցման գործընթացում օգտագործվում է որպես  սերմանում: Հետևաբար ուզում եմ  իմ այս հետազոտական աշխատանքն  ավարտել ռուս մանկական գրող Միխալկովի խոսքերով.

***«Ամեն ինչ սկսվում է ուսումնառությունից, որտեղ ցանվում են բարու սերմերը: Սակայն տարիներ անց միայն հայտնի կլինի բարու սերմերն են հաղթել, թե չարության մոլախոտն է դրանց ոչնչացրել: Մեզնից յուրաքանչյուրի խնդիրն է օգնել աճելու բարու սերմերին»:***

**Օգտագործված գրականության ցանկ**

1.Չափորոշիչ և ծրագիր. armedu.am aniedu.am

2. N. MANUKYAN – On Some Methods of Teaching English. –

3.Դպրոցում լեզվական քաղաքականության մշակման ուղեցույց, IBO

4.Информационные коммуникационные технологии в образовании,ЮНЕСКО, 2013

5. Чистяков В.В. Безух К.Е. Основы педагогической и социальной антропологий, Ростов на-Дону, Феникс, 2014.

6.<https://brusov.am/website/documentation/files/ab93d9b8.pdf> *հասանելի է*  08.11..2021թ.

7.<https://middle.shirakatsy.am/wp-content/uploads/2015/10/> հասանելի է 28.11.2021